**Atklāta konkursa uz amatu „Rēzeknes novada pašvaldības Sociālā dienesta sociālais darbinieks” Nolikums**

**I Vispārīgais noteikums**

1. Atklāta konkursa mērķis ir noskaidrot un apstiprināt Rēzeknes novada pašvaldības Sociālā dienesta (turpmāk tekstā – Dienests) sociālā darbinieka amata pienākumu izpildei piemērotāko kandidātu, kurš nodrošinātu sociālā darba kvalitatīvu izpildi un attīstību.

**II Konkursa komisija**

1. Konkursa komisiju 6 (sešu) cilvēku sastāvā ar rīkojumu nosaka Rēzeknes novada pašvaldības izpilddirektors.
2. Konkursa komisija sagatavo un apstiprina individuālos pretendentu vērtēšanas kritērijus, izskata iesniegtos dokumentus, novērtē tos, organizē interviju un papildus uzdevumu saturu, nosaka pretendentu interviju norises dienu un laiku.
3. Komisija ir lemttiesīga, ja komisijas sēdē piedalās vismaz trīs komisijas locekļi. Komisijas sēdēs bez balsstiesībām var piedalīties arī novada domes priekšsēdētājs, domes priekšsēdētāja vietniece un izpilddirektors.
4. Komisija veic darbu Rēzeknes novada pašvaldības administrācijas telpās Rēzeknē, Atbrīvošanas aleja 95A .
5. Komisijas sēdes tiek protokolētas.
6. Sniegt skaidrojumus par komisijas darbu pilnvarota ir Rēzeknes novada pašvaldības Sociālā dienesta sociālā darbiniece Rita Žurzdina (personāllietu speciāliste), tel. 64607184.

**III Amata pretendenti un pieteikumu iesniegšana**

1. Uz sociālā darbinieka amatu var pretendēt personas, kuras atbilst šādām pamatprasībām:
	* 1. pretendentam ir otrā līmeņa profesionālā augstākā vai akadēmiskā izglītība sociālajā darbā;
		2. pretendentam ir darba pieredze sociālās palīdzības organizēšanā, darbā ar riska ģimenēm, senioriem, personām ar invaliditāti;
		3. pretendents prot valsts valodu augstākajā līmenī atbilstoši Valsts valodas likuma prasībām un krievu valodu profesionālajai darbībai nepieciešamajā apjomā (saziņas līmenī);
		4. pretendentam ir pieredze darbā ar SOPA programmu.
		5. pretendents ir ieguvis papildus izglītību šī nolikuma 8. 1. 1. punktā minētajai ( tālālizglītība).
2. Konkursā var piedalīties pretendents, kurš atbilst šī Nolikuma 8.punktā minētajām prasībām un kurš iesniedzis pieteikumu kopā ar visiem nepieciešamajiem pretendentu atlases dokumentiem.
3. Pieteikumu var iesniegt līdz 2018.gada 23.augusta plkst.16.30 (pieteikuma saņemšanas laiks, pēc plkst. 16.30 saņemtie pieteikumi netiek skatīti):
	1. darbdienās no pl.8.00 līdz pl.16.30 personīgi slēgtā aploksnē Rēzeknes novada pašvaldības 6.kabinetā ;
	2. atsūtīt pa pastu uz Rēzeknes novada pašvaldības adresi. Uz aploksnes jābūt norādei „Konkursam uz Rēzeknes novada pašvaldības Sociālā dienesta sociālā darbinieka amatu”.
	3. atsūtīt elektroniski uz e-pastu socialais.dienests@rezeknesnovads.lv .
4. **Pieteikums satur šādus dokumentus:**
	* 1. Motivācijas vēstuli;
		2. pieteikuma anketu ( Pielikums Nr.1);
		3. izglītību un valsts valodas prasmes ( ja nepieciešams) apliecinošu dokumentu kopijas (oriģināls jāņem līdzi uz interviju);
		4. tālākizglītību apliecinošu dokumentu kopijas;
		5. atsauksmes vai ieteikumus no iepriekšējās darba vietas, vai profesionālajā aprakstā norādīt personu kontaktinformāciju, kuras var sniegt rekomendācijas.

**IV Pieteikumu izskatīšana, vērtēšana, lēmuma pieņemšana**

1. Konkursa komisija vērtē pieteikumus, kuri iesniegti vai iesūtīti konkursa Nolikuma 10.punktā noteiktajā termiņā.
2. Konkurss notiek vismaz 2 ( divās) kārtās:
	1. Pirmajā kārtā konkursa komisija novērtē pretendentu atbilstību konkursa izvirzītajām prasībām atbilstoši iesniegtajiem dokumentiem (Nolikuma 11.punkts);
	2. Divu nedēļu laikā pēc pieteikšanās termiņa komisijas sekretārs uzaicina piedalīties konkursa otrajā kārtā, norādot otrās kārtas norises vietu, datumu un laiku, tos pretendentus, kuru iesniegtie dokumenti atbilst konkursa izvirzītajām prasībām.
3. Otrajā kārtā ar katru pretendentu tiek veikta darba intervija.
4. Intervijā tiek vērtēts:
	1. zināšanas un prasmes sociālā darba jomā;
	2. erudīcija, kompetence, stils;
	3. saskarsmes spējas , komunikācijas prasmes.
5. Ja pretendenti saņēmuši vienādu punktu skaitu, komisija organizē papildus atlases kārtu.
6. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā (elektroniski) 5 (piecu) darba dienu laikā pēc komisijas lēmuma pieņemšanas.
7. Pretendents, kurš uzvarējis amata konkursā, tiek pieņemts darbā ar pārbaudes laiku.

**V Amata pamatpienākumi, nepieciešamās prasmes**

1. Amata pamatpienākumi:
	1. Novērtēt personas/ģimenes materiālo stāvokli, finansiālos resursus, sociālo situāciju un sadzīves apstākļus, veicot dzīves vietas pārbaudes;
	2. Identificēt sociālās problēmas un veikt sociālo darbu ar personām, ģimenēm un personu grupām, nepieciešamības gadījumā, pārstāvēt klientu intereses citās institūcijās.
	3. Sagatavot un parakstīt lēmumus par sociālās palīdzības piešķiršanu, sagatavot lēmumu projektus par sociālo pakalpojumu piešķiršanu.
	4. Piesaistīt resursus, organizēt un nodrošināt sociālo palīdzību un sociālos pakalpojumus vai citus sociālā atbalsta pasākumus, atbilstoši personas vajadzībām
	5. Sadarboties ar citiem dienesta darbiniekiem, veidot starpprofesionāļu komandu, nodrošinot tās vadību un funkcionēšanu, sadarboties ar valsts, pašvaldības un nevalstiskajām institūcijām.
	6. Veikt sociālās situācijas, plānoto un veikto darbību dokumentēšanu un uzskaiti. Veidot datu bāzi par sociālo pakalpojumu un palīdzības pieprasītājiem un saņēmējiem SOPA sistēmā.
2. Amata veikšanai nepieciešamās prasmes:
	1. labas komunikācijas un sadarbības prasmes, psiholoģiskā noturība stresa situācijās,
	2. zināšanas sociālā darba teorijas un metodes.,
	3. zināšanas bērnu tiesību aizsardzības jomā,
	4. labas komunikācijas un sadarbības prasmes;
	5. prasme pielietot praktiskajā darbā normatīvos aktus un teorētiskās zināšanas.
	6. IT lietošanas prasmes,
	7. Īpašas prasības: humānisms, dažādību respektēšana, jebkura cilvēka cieņa, tolerance, pacietība, psihiska noturība, savaldība un ātra reakcija krīzes situācijā.

**VI Nobeiguma noteikumi**

1. Rēzeknes novada pašvaldības Sociālā dienesta sociālā darbinieka amata konkursa Nolikums sagatavots uz 3 ( trīs) lapām. Sludinājums par konkursu tiek ievietots Rēzeknes novada pašvaldības mājas lapā, Nodarbinātības valsts aģentūras mājas lapā un laikrakstā „ Rēzeknes Vēstis” . Par konkursa izsludināšanas dienu tiek uzskatīta konkursa nolikuma publikācijas diena Rēzeknes novada pašvaldības mājas lapā [www.rezeknesnovads.lv](http://www.rezeknesnovads.lv) .
2. Pieteikumi tiek secīgi reģistrēti, norādot iesniedzēja vārdu, uzvārdu, iesniegšanas datumu un laiku.
3. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām vai pretendents iesniegto dokumentu izsniegšanu pieprasa ar atsevišķu iesniegumu.
4. Pretendentam pēc rakstveida pieprasījuma ir tiesības iepazīties ar komisijas protokolu.
5. Atkārtots konkurss tiek izsludināts , ja :
	1. konkursā nav pieteicies neviens pretendents,
	2. saskaņā ar komisijas ierosinājumu neviens no pretendentiem neatbilst izvirzītajām prasībām.

*S.Strankale*

*20223392*

Pielikums Nr.1.

**PIETEIKUMA ANKETA**

*Jūsu sniegtā informācija uz šīs veidlapas būs konfidenciāla un tiks izmantota atlases procesā!*

*Gadījumā, ja Jūs tiksiet pieņemti darbā, anketā sniegtā informācija tiks pievienota Jūsu personas lietai!*

|  |
| --- |
| ***VAKANTAIS AMATS, UZ KURU JŪS PIESAKĀTIES:*** |
|  |
| ***PERSONĪGĀ INFORMĀCIJA*** |
| Vārds |  |
| Uzvārds |  |
| Dzīvesvietas adrese |  |
| Tālrunis |  |
| E-pasta adrese |  |
| ***IZGLĪTĪBA*** |
| Izglītības iestādes nosaukums | Laika posms | Iegūtā izglītība | Specialitāte |
|  |  |  |  |
|  |  |  |  |
|  |  |  |  |
| ***TĀLKIZGLĪTĪBA*** |
| Izglītības iestādes nosaukums | Laika posms | Apgūtā programma | Apliecinošs dokuments (apliecība, sertifikāts) |
|  |  |  |  |
|  |  |  |  |
|  |  |  |  |
| ***ZIŅAS PAR DARBA PIEREDZI*** |
| Darba vietas nosaukums | Laika posms | Ieņemamais amats | Galvenie amata pienākumi (3-4) |
|  |  |  |  |
|  |  |  |  |
|  |  |  |  |
| ***CITAS PRASMES*** |
| Valodas (*norādiet arī prasmju līmeni*) |
|  |
| Datora lietošanas prasmes (*norādiet programmas un prasmju līmeni*) |
|  |
| Citas prasmes |
|  |
| ***ATSAUKSMES*** |
| Lūdzu, norādiet divas kontaktpersonas *(kāds no Jūsu iepriekšējiem tiešajiem vadītājiem, darba kolēģiem vai pasniedzējiem, u.c.)*, kuras Jūs pazīst un varētu sniegt atsauksmes par Jums. |
| Vārds, Uzvārds |  |
| Amats  |  |
| Telefons |  |
| E-pasts  |  |
|  |
| Vārds, Uzvārds |  |
| Amats  |  |
| Telefons |  |
| E-pasts  |  |
|  |
| ***CITA INFORMĀCIJA*** |
| Vai Jums ir autovadītāja apliecība? | Jā |  | Nē |  |
| Ja jā, tad norādiet kādas |  |
| Kā Jūs uzzinājāt par šo vakanci |  |
| Vai Jūs iepriekš esat pieteicies darbam šajā iestādē? | Jā |  | Nē |  |
| Ja jā, tad sniedziet sīkāku informāciju |  |
| Ar parakstu apliecinu, ka šajā anketā sniegtā informācija ir patiesaParaksts Datums  |